Univerzitet u Sarajevu

Elektrotehnički fakultet Sarajevo



Detaljna specifikacija projekta

OOAD 2020-2021

Naziv grupe: Hilbert’s Grand Hotel

Članovi: Nedim Badžak

Harun Alagić

Emil Fejzagić

# Funkcionalnosti korisnika:

## Prijava/Login:

Mogućnost već registrovanog korisnika je prijava u sistem. Prilikom prijave traže se pristupni podaci korisnika (email i lozinka). Nakon toga, korisnika dočekuje početna stranica sistema.

## Rezervacija:

Rezervaciju je moguće izvršiti samo ukoliko je korisnik prijavljen u sistem, odnosno podrazumijeva se da je prethodno izvršio prijavu sa svojim pristupnim podacima.

## Rezervacija sobe:

Može je izvršiti korisnik koji je prethodno prijavljen sa svojim pristupnim podacima. Rezervacija sobe je omogućena uz pregled slika same sobe, te uz mogućnosti dodavanja dodatnih opcija kao što su: dodatni krevet za dijete, korištenje wellnessa i bazena tokom boravka, sportske aktivnosti i još mnogo toga.

Kada se soba rezerviše postoji mognućnost otkazivanja same rezervacije.

Validacija rezervacije predstavlja potvrdu rezervacije korisnika od strane recepcionera. Korisnik će dobiti mail kao potvrdu da je rezervacija uspješno izvršena.

## Rezervacija parkinga:

Rezervacija parkinga se može izvršiti dodatno uz rezervaciju (sobe, sale za konferencije itd.). Parking je samo za goste, te time se ne može zasebno rezervisati.

Prilikom rezervacije parkinga, sistem automatski dodjeljuje broj parking mjesta za vozilo. Od korisnika se traži da unese broj registarskih tablica vozila.

## Rezervacija sale za konferencije:

Mogućnost firme ili pojedinca da rezerviše salu za konferencije uz dostavljanje određenih podataka za event. Svaka rezervacija zahtjeva potvrdu i validaciju rezervacije od strane šefa smjene koji organizuje taj specifični događaj.

## Pregled trenutnog stanja sobe:

Funkcionalnost koja pruža korisniku mogućnost da u svakom trenutku ima pregled stanja svoje sobe tj. ima uvid u to da li je njegova soba očišćena, neočišćena…

Korisnik će imati opciju za pregled trenutnog stanja putem notifikacije na mobitelu ili direktno na sistemu.

## Historija rezervacija:

Prijavljeni korisnik može pregledati historiju rezervacija u hotelu. Ova funkcionalnost mu omogućava pregled soba u kojima je odsjedao, konferencije na kojima je prisustvovao itd.

Ocjena usluge vrši se samovoljno i po korisnikovom kriteriju. Mogućnost davanja ocjene, pisanje komentara ukoliko korisnik to želi, te dodavanje slika kao prilog uz komentar.

## Pregled dostupnih kupona i popusta:

Prijavljeni korisnik može pregledati sve neiskorištene kupone i popuste koje još nije iskoristio, te iste može iskoristiti prilikom plaćanja usluge na koju je ostvario popust ili kupon.

## Plaćanje:

Vrši se nakon zaključivanja rezervacije, online ili gotovinski prilikom dolaska u hotel. Korisnik će dobiti potvrdu na mail o uspješnom ili neuspješnom plaćanju, te dobiti potvrdu u vidu fakture od strane hotela, ukoliko je plaćanje uspješno izvršeno.

## Pregled dostupnih soba:

Prilikom pretraživanja soba na sistemu, korisnik može da vidi da li je soba zauzeta, te ima pristup kalendaru za određenu sobu kako bi imao uvid kada je soba slobodna.

## Registracija:

U slučaju da korisnik nema napravljen račun na sistemu, on može izvršiti registraciju.

Prilikom registracije od korisnika se traži da unese svoje lične podatke: ime, prezime, email, i lozinku (sa dodatnom potvrdom). Nakon ispunjavanja svih polja, korisnik dobije email za verifikaciju email adrese. Kada se završi verfikacija korisnik može pristupiti sistemu sa svojim ličnim podacima putem opcije prijave.

# 

# Funkcionalnosti osoblja:

Sve osoblje mora prvobitno da se prijavi pomoću posebnog login formulara za osoblje. Nakon toga imaju pristup sljedećim funkcionalnostima:

## Pregled zahtjeva za aktivnosti:

S obzirom da se korisnici mogu prijaviti za razne aktivnosti kao što su bazen, wellness, tenis itd, osoblje ima mogućnost da u vidu tabele pogleda trenutne zahtjeve za aktivnosti i promijeni status u kalendaru zauzetosti za tu aktivnost.

## Vođenje evidencije:

Osoblje ima mogućnost da vrši razne vidove evidencije iz svog korisničkog panela kao što su zauzetosti određenih soba, prijava kvarova, zahtjev za nabavku i slično.

# Funkcionalnosti recepcionera:

Recepcioner je posebna vrsta osoblja koja ima dodatne permisije u našem sistemu zbog prirodne svog posla kao što su:

## Slanje emaila:

Ima mogućnost iz svog korisničkog panela da vrši slanje emaila sa hotelske email adrese u ime hotela.

## Pregled trenutnih gostiju:

Ima uvid i praktičan pregled trenutnih gostiju u vidu tabele sa nekim osnovnim informacijama o tim gostima kao što su broj sobe, dužina odsjedanja i sl

## Pregled soba:

Ima uvid i praktičan pregled trenutnih soba i broja gostiju u njima, kao i datum do kojeg će ta soba biti zauzeta.

## Rezervacija sobe:

Ima mogućnost da vrši rezervaciju bilo koje sobe u nečije ime ukoliko osoba dođe lično na recepciju ili vrši rezervaciju na neki način van rezervisanja kroz naš sistem.

## Finalizacija i potvrda rezervacije:

S obzirom da rezervacija sobe od strane korisnika zahtjeva dodatnu provjeru i validaciju, recepcioner ima obavezu da vrši tu istu validaciju. Svi zahtjevi za rezervaciju koji zahtijevaju validaciju i finalizaciju su prikazani u korisničkom panelu tog recepcionera.

## Zaključivanje i obračun boravka:

Ima mogućnost da vrši zaključivanje boravka i izradi kratki izvještaj o boravku te osobe.

## Izrada faktura:

Po potrebi, iz korisničkog panela, recepcioner može izdati i fakturu pri zaključivanju boravka po želji samog gosta. Faktura se tom prilikom može isprintati preko printera ili poslati emailom korisniku.

## Naplata:

Ukoliko je korisnik odabrao plaćanje gotovinom, recepcioner ima mogućnost da mu tu rezervaciju naplati i u sistemu evidentira kao plaćeno, kao i da uračuna eventualne popuste pri samoj naplati.

## Odjava rezervacije:

Za korisnike koji završavaju svoj boravak, kao i one koji su odlučili da svoju rezervaciju otkažu, recepcioner ima mogućnost da tu rezervaciju otkaže i učini ponovo dostupnom za rezervaciju, nakon provjere sa korisnikom u validnost zahtjeva otkazivanja.

# 

# Funkcionalnosti šefa smjene:

## Održavanje sistema:

U slučaju pojavljivanja problema na samome sistemu, ima mogućnost otklanjanja istih.

## Login:

Mogućnost prijave u sami sistem da bi se mogao koristiti lični profil (svaki profil ima svoje permisije).

## Evidencija rada osoblja:

Potpuni uvid u to šta pojedini članovi osoblja rade te unos i dodjela obaveza svakome ponaosob.

## Uređivanje rezervacija:

Mogućnost naknadnog vršenja izmjena u rezervacijama koje su urađene.

## Upravljanje eventovima:

Organizovanje rasporeda i smišljanje te uređivanje posebnih događaja koji se održavaju u sali, a zahtijevaju posebnu involviranost.

## Pregled trenutnih gostiju:

Mogućnost uvida u podatke trenutnih gostiju hotela te informacije o njihovom boravku.

## Uvid u uplate:

Potpuni pristup informacijama vezanim za uplate (iznos, vrijeme, uplatioc, primaoc, odgovorno lice, vrsta uplate).

## Upravljanje zaposlenicima:

Pregled svih naloga osoblja, kreiranje novih naloga za članove osoblja, kao i mogućnost uklanjanja istih, te izmjena informacija koje su povezane sa nalozima (zaduženje, staž, pozicija).

# Sistem kupona (nefunkcionalni zahtjev):

Prilikom prve posjete bi svaki gost ostvario popust u iznosu od 10% na konačni račun.

Postoji određena vrijednost (postotak) svakog kupona (fiksni) koji je vezan za neku od pogodnosti hotela (fitness, wellness, spa, biciklo, višenamjenska sala, soba).

Na osnovu prethodno korištenih usluga i prosječno utrošenog novca dodjeljivali bi jedan ili više kupona.

A dodatno nakon svake 3 posjete bi gostima dodjeljivali 30% popusta na neku od dodatnih aktivnost koju do tada još nisu koristili, a u slučaju da su sve dodatne aktivnosti već koristili onda im se dodjeljuje kupon na najviše korištenu.

Formula za računanje vrijednosti kupona:

(ukupno potrošeni novac/broj posjeta) \* (koeficijent + 1) \* 10%

koeficijent = (vrijednost zadnje posjete \* broj posjeta) / ukupno potrošeni novac

Dodatni kuponi:

-20% popusta za sve usluge iskorištene u rođendanskoj sedmici(rođendan + 6 dana)

-50% popusta za wellness i spa za sve žene na dan 8. Mart

-30% popusta za sve parove na dan 14. Februar

-20% popusta na dnevne aktivnosti na dugodnevnicu

-20% popusta na noćne aktivnosti na kratkodnevnicu itd.